ZAPISNIK

33. sjednice Vijeća Mjesnog odbora Kupinečki Kraljevec II.,
održane 18. rujna 2024.,
s početkom u 20,00 sati
Nazočni članovi Vijeća: Marijan Tatar, Srećko Ašperger i Ivan Milača.
Nenazočni članovi Vijeća: Ivan Maretić i Stjepan Tatar.
Predsjedava: Marijan Tatar, predsjednik Vijeća.
Zapisnik vodi: Lidija Špišić, stručni referent za rad tijela mjesne samouprave.

         Predsjednik konstatira da sjednici nazoči većina (3/5) članova Vijeća, što znači da Vijeće može pravovovaljano odlučivati te otvara 33. sjednicu Vijeća. Predlaže da se prije utvrđivanja dnevnog reda usvoji zapisnik 32. sjednice.

         Bez rasprave, jednoglasno (3 “za”), Vijeće prihvaća tekst zapisnika 32. sjednice.

         Predsjednik Vijeća konstatira da su svi članovi primili prijedlog dnevnog reda te pita ima li prijedloga za dopunu dnevnog reda.
Budući da nema drugih prijedloga, daje na glasovanje prijedlog dnevnog reda.

         Vijeće je jednoglasno (3 “za”) usvojilo

dnevni red:

1. Rasprava o realizaciji asfalterskog programa Mjesnog odbora Kupinečki Kraljevec II. u 2024.

2. Rasprava o potrebi osiguranja sredstava za Plan potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec II. u 2025. 

3. Informacija o spajanju mjesnih odbora

4. Rasprava o prijedlozima za Plan upravljanja vodama za 2025.

5. Obavijesti, pitanja i prijedlozi

Ad 1)  Rasprava o realizaciji asfalterskog programa Mjesnog odbora Kupinečki Kraljevec 
II. u 2024.
            Potpredsjednik Vijeća, Ivan Milača iznosi da prema informaciji Voditelja P.O. Brezovica nema dovoljno sredstava za asfaltiranje ulice Gajani čiju realizaciju je Vijeće Mjesnog odbora predložilo iz asfalterskog programa. Za sanaciju treba 120.000,00 eur, a osigurano je 32.000,00 eur te treba što prije odlučiti ide li se u asfaltiranje dijela ulice Gajani ili nastavka ulice Ašpergeri (iz smjera ulice Pavlići prema zavoju). Isto tako problem je što prilikom izrade troškovnika nije komunicirano Vijeće Mjesnog odbora te je u troškovniku odvojak ulice Gajani. Cijena sanacije (frezanje i asfaltiranje) je 70 eur/m².
          Predsjednik Vijeća, Marijan Tatar navodi da u ovom mandatnom razdoblju izostanak   komunikacije i koordinacije rezultiraju lošom dinamikom i lošom realizacijom planova te  postaju praksa za prijedloge mjesnih odbora radi li se o asfalterskom programu ili Planu komunalnih aktivnosti. Nema nikakvog terminskog plana izvođenja radova niti pravovremenih informacija o eventualnim nemogućnostima realizacije prijedloga, kako od Gradskog ureda za mjesnu samoupravu, tako i od Zagrebačkog holdinga d.o.o.
Ad 2) Rasprava o potrebi osiguranja sredstava za Plan potreba za aktivnostima, programima i 
          projektima unapređenja kvalitete života građana Mjesnog odbora Kupinečki Kraljevec II. 
          u 2025. 
          Predsjednik Vijeća, Marijan Tatar informira da bi se vijeća mjesnih odbora trebala izjasniti imaju li potrebu da se u Financijskom planu za 2025. osiguraju sredstva u iznosu od 3.000,00 eur na poziciji ostali nespomenuti rashodi što bi se koristila za realizaciju Plana potreba. Otvara raspravu.

           Temeljem kraće rasprave u kojoj su sudjelovali svi članovi Vijeća, predsjednik utvrđuje Prijedlog zaključka te ga daje na glasovanje.      
           Vijeće je jednoglasno (3 “za”) donijelo 
ZAKLJUČAK

o potrebnom planiranju sredstava za potrebe Vijeća Mjesnog odbora Kupinečki Kraljevec II. u Planu potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec – centar u 2025.

1. Vijeće Mjesnog odbora Kupinečki Kraljevec II. raspravljalo je o Planu potreba za aktivnostima, programima i projektima unapređenja kvalitete života građana u 2025. godini.

2. Vijeće Mjesnog odbora Kupinečki Kraljevec II.  traži da se prilikom izrade Financijskog plana Vijeća Gradske četvrti Brezovica za 2025. godinu planiraju sredstva u iznosu od 3.000,00 eura na poziciji Ostali nespomenuti rashodi poslovanja – VMO kako bi mogli realizirati Plan potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec II. u 2025. 

3. Ovaj zaključak dostavlja se Vijeću Gradske četvrti Brezovica na dalje postupanje
Ad 3) Informacija o spajanju mjesnih odbora
          Predsjednik Vijeća, Marijan Tatar konstatira da su članovi Vijeća uz ovu točku primili dopis Gradskog ureda vezano uz promjene granica, odn. spajanje mjesnih odbora te otvara raspravu.

         Temeljem kraće rasprave u kojoj su sudjelovali svi nazočni članovi Vijeća, utvrđuje Prijedlog zaključka te ga daje na glasovanje.

         Vijeće je jednoglasno (3 “za”) donijelo
ZAKLJUČAK

1. Vijeće Mjesnog odbora Kupinečki Kraljevec II. razmotrilo je dopis Gradskog ureda za mjesnu samoupravu, promet, civilnu zaštitu i sigurnost KLASA:024-08/23-001/237, URBROJ:251-13-10-24-10 od 11. rujna 2024., vezano uz spajanje mjesnih odbora.

2. Budući da se prostor Mjesnog odbora Kupinečki Kraljevec II. nije bitno mijenjao te da nema niti jedne inicijative, odn. razloga za spajanje s drugim mjesnim odborima, Vijeće Mjesnog odbora Kupinečki Kraljevec II.  je protiv spajanja s drugim mjesnim odborima.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Rasprava o prijedlozima za Plan upravljanja vodama za 2025.
          Predsjednik Vijeća, Marijan Tatar obrazlaže potrebu donošenja prijedloga za uređivanje kanala, vodotoka i vodnih građevina za 2025. Prijedloge vijeća mjesnih odbora, Vijeće Gradske četvrti Brezovica uputit će Hrvatskim vodama. Otvara raspravu.

          Nakon kraće rasprave i podnošenja prijedloga, Predsjednik Vijeća utvrđuje  Prijedlog zaključka te ga daje na glasovanje.

          Vijeće je jednoglasno (3 “za”) donijelo
ZAKLJUČAK                  

                                 o prijedlozima za Plan upravljanja vodama u  2025.

1. Vijeće je razmotrilo stanje kanala, vodotoka i vodnih građevina na području Mjesnog odbora Kupinečki Kraljevec II.
2. Vijeće predlaže da se u Plan upravljanja vodama u 2025. na području Mjesnog odbora Kupinečki Kraljevec II. uvrste sljedeći radovi:

        MO KUPINEČKI KRALJEVEC II.

        a) čišćenje potoka Brebernica, od Potočke ceste do ulice Gajani, cca 700 m

        b) čišćenje kanala sa južne i sjeverne strane Kraljevečke ceste kod raskrižja sa ulicom   
            Kraljevečka cesta VII. odvojak 
      c) čišćenje kanala od ulice Mokrice do potoka Gustelin, cca 900 m 
3.  Ovaj Zaključak dostavlja se Vijeću Gradske četvrti Brezovica na dalje postupanje.

Ad 5) Obavijesti, pitanja i prijedlozi
        Članovi Vijeća iznijeli su potrebe za čišćenjem kanala za odvodnju oborinskih voda uz prometnice Gajani, Pavlići, Vatrogasna cesta i Kraljevečka cesta, od Potočke ceste do AC Rijeka-Zagreb.
         Srećko Tatar navodi da Vijeće treba poslati upit što je sa projektom proširenja mosta Pavlići-Potočka cesta u smjeru Kupinca. Projektiranje je još 2018. ili 2019. radila firma iz Rijeke.
         Budući da se nitko ne javlja za riječ, predsjednik Vijeća, Marijan Tatar zaključuje 33. sjednicu Vijeća Mjesnog odbora Kupinečki Kraljevec II.
         Dovršeno u 20,55 sati.
      Zapisnik vodila:

         Lidija Špišić
         KLASA:026-08/24-003/1902
         URBROJ:251-13-11-8/005-24-2
         Kupinečki Kraljevec, 18. rujna 2024.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II.
                                                                                                                   Marijan Tatar
	Izvješće o glasanju

na 33. sjednici Vijeća Mjesnog odbora Kupinečki Kraljevec II.,

18. rujna 2024.

